Mirzabek Xolmedov vafot etgani borasidagi xabarlar haqiqatdan uzoq ekani tasdiqlandi

Telegram messenjeri orqali qiziqchi va aktyor Mirzabek Xolmedovning vafot etgani to‘g‘risidagi mish-mish tarqalgandi.

Mish-mishda Mirzabek Xolmedov kutilmagan yurak xuruji bilan soat 16:50 da kasalxonada ko‘z yumgani qayd etilgandi. Uning haqiqatga qanchalik yaqin ekanini bilish maqsadida jurnalist Feruz Muhammad Xolmedovning o‘g‘li Ulug‘bek Xolmedovga murojaat qildi.

“Bu yolg‘on xabar. Qaysidir ongi past odam Telegram kanalidagi o‘quvchilari sonini ko‘paytirish uchun turli xil bo‘lmag‘ur xabarlarni tarqatib yotibdi. Xudoga shukr, dadam sog‘-salomatlar. Hozir xizmat yuzasidan Samarqanddalar. Hammasi joyida”, —deb Ulug‘bek jurnalistning savoliga javob qaytargan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.